ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

....ซามูไร บอนด์
คน “วงใน” สำนักงบประมาณเป็นงงกับข่าวที่มีบรรดา สส.ขายโครงการกันอย่างเป็นล่ำเป็นสัน รวมถึงข้อมูลที่ฝ่ายค้านเอามาแฉก็ดูแล้วออกจะมีความเป็นไปได้น้อย เพราะคงไม่มี สส.คนไหนไม่อยากได้คะแนนเสียงในพื้นที่ตัวเอง ด้วยการหวังเงิน 1020 เปอร์เซ็นต์เป็นค่าหัวคิว สู้ชงเองกินเองไม่ได้หรอก งานนี้ ขรก. สำนักงบประมาณเช็กข่าวกันวุ่น แต่ไม่เจอจริงจริ๊ง
...l...กรณ์ จาติกวณิช รมว.คลัง กำลังคุยกับ รมว.แรงงาน อย่างด่วนจี๋ งานนี้มีหวังพนักงานออฟฟิศและผู้ใช้แรงงานแลกเงินทั้งหลายจะได้ขึ้นค่าจ้างกันถ้วนหน้า แต่จะกี่เปอร์เซ็นต์นั้นอีกไม่นานเกินรอ งานนี้ต้องยกความดีให้กับบทวิเคราะห์วิจัยของกูรูด้านการเงินที่เสนอต่อวิทยาลัยตลาดทุนเมื่อเร็วๆ นี้
...l...จุไรรัตน์ ปันยารชุน ผู้จัดการบรรษัทบริหารสินทรัพย์ไทย (บสท.) เตรียมแนวทางการบริหารจัดการพนักงานจำนวน 300 คน หลังจากต้องยุบเลิก บสท.ในปีหน้า ได้เตรียมเสนอคณะกรรมการชำระบัญชีให้มีเงื่อนไขการรับดูแลพนักงานไปกับการประมูลขายสินทรัพย์ของ บสท.ด้วย โดยหากบริษัทบริหารสินทรัพย์ กรุงเทพพาณิชย์ (บสก.) กับบริษัท บริหารสินทรัพย์สุขุมวิท (บสส.) รับได้ไม่หมด อาจจะมีพนักงานส่วนหนึ่งจะต้องหางานใหม่ ก็ได้เตรียมการประสานงานกับสถาบันการเงินหลายแห่ง ซึ่งจะถามความคิดเห็นกับพนักงาน บสท.ก่อนว่าสนใจหรือไม่ ก่อนส่งประวัติการทำงานให้ธนาคารพาณิชย์หรือบริษัทต่างๆ เลือก
...l...ธนาคารไทยพาณิชย์จัดเสวนาใหญ่ประจำปี 2553 มองไปถึงเศรษฐกิจและการเงินในปีหน้า โดยมีมุมมองจากคนในอย่าง กรรณิกา ชลิตอาภรณ์ กรรมการผู้จัดการใหญ่ และเศรษฐพุฒิ สุทธิวาทนฤพุฒิ ผู้ช่วยผู้จัดการใหญ่ ศูนย์วิจัยเศรษฐกิจและธุรกิจ พร้อมบิ๊กเนมธุรกิจ ชนินท์ ว่องกุศลกิจ ประธานเจ้าหน้าที่บริหาร บริษัท บ้านปู อดิเรก ศรีประทักษ์ กรรมการผู้จัดการใหญ่และประธานคณะผู้บริหาร บริษัท เจริญโภคภัณฑ์อาหาร และจุลจิตต์ บุณยเกตุ รองประธานกรรมการบริหาร กลุ่มบริษัท คิง เพาเวอร์ งานนี้วันที่ 3 ก.ย. 2553 ตั้งแต่ 13.0017.00 น. ที่โรงแรมเซ็นทาราแกรนด์ เซ็นทรัลเวิลด์